
ACADEMI CYMRU AR GYFER ARFER PROFFESIYNOL AC YMCHWIL CYMHWYSOL




Tasg 1
Rhan A

Adolygiad Datblygiadol 

Arweiniad: 
Mae Tasg 1 rhan A yn gofyn i chi ddefnyddio model adfyfyrio i fyfyrio ar eich arfer blaenorol a’ch anghenion datblygiadol i’r dyfodol. Dylech ei chwblhau trwy ystyried y gwaith rydych chi wedi’i wneud ers cymhwyso. Wrth drafod â’ch mentor a/neu eich goruchwyliwr/rheolwr llinell, nodwch eich anghenion datblygiadol i’r dyfodol fel rhan o’ch Cynllun Unigol Tair Blynedd Gyntaf o Ymarfer o dan bob un o’r 3 deilliant dysgu isod.
Rhaid i chi fodloni’r Deilliannau Dysgu ar gyfer y dasg hon (gweler atodiad 4 y llawlyfr).

Atebwch holl elfennau’r cwestiwn isod.


	Cwestiwn:

Gan ddefnyddio model adfyfyriol, myfyriwch yn feirniadol ar eich datblygiad proffesiynol ers cymhwyso’n weithiwr cymdeithasol. Ar sail hyn ac wrth drafod â’ch mentor/goruchwyliwr/rheolwr llinell, ewch ymlaen i nodi a chyfiawnhau eich anghenion datblygiadol i’r dyfodol dros y 12 mis sydd i ddod o dan bob un o 3 deilliant dysgu Gofal Cymdeithasol Cymru (GCC) a restrir isod, gan roi o leiaf un angen datblygiadol ar gyfer pob un o’r deilliannau dysgu isod:

1. Dadansoddi wrth asesu er mwyn hysbysu ymyriadau.
2. Cydweithio â phobl sydd angen gofal a chymorth, eu gofalwyr a gweithwyr proffesiynol eraill.
3. Ymyriadau a defnyddio barn broffesiynol mewn sefyllfaoedd cynyddol gymhleth.

Rhaid i’r dasg hon gyfeirio at sut mae’r oruchwyliaeth, yr hyfforddiant, y dysgu a’r ymchwil wedi dylanwadu ar eich ymarfer, a sut y byddant yn gwneud hynny.

750 o eiriau (+/- 10%:  dylech gynnwys eich cyfrif geiriau gwirioneddol ar ddiwedd pob adran).



Bydd model adfyfyrio Borton (1970)yn cael ei ddefnyddio i fyfyrio’n feirniadol ar fy natblygiad ac nodi fy anghenion dysgu am canlyniadau ar gyfer yr rhaglen hon. Mae’r model yn cynnwys tair cwestiwn; ‘What? So What? Now What?’. Yn ystod fy mlwyddyn cyntaf mewn ymarfer, mi wnes i newid swydd o fewn Gwasanaethau Plant o Tim Maethu i Tim Plant a Theuluoedd fel Gweithiwr Cymdeithasol. Roedd hyn yn fy alluogi i ddatblygu sgiliau yn mhellach wrth weithio gyda plant a theuluoedd. Byddaf yn myfyrio ar fy nghyfnod yn Tim Plant a Theuluoedd. 


WHAT?: 
Fel rhan o fy nghyfnod anwythiad i’r tîm ac fel gweithiwr cymdeithasol newydd cymhwyso, cefais cyfleoedd i weithio a chydweithio ar achosion amrywiol mewn meysydd gwahanol megis gofal a chefnogaeth, plant mewn gofal yr awdurdod lleol, amddiffyn plant ac ymchwiliadau amddiffyn plant. Roedd cael amryw o profiadau yn fy helpu ddatblygu sgiliau asesu, cydweithio efo teuluoedd heriol, gweithio yn agos efo rhieni a gofalwyr, a trafod a rhannu pryderon. Yn ogystal a cydweithio efo yn aml-asiantaethol wrth rheoli heriau proffesiynol, sy’n egwyddor pwysig o mewn y Ddeddf Gwasanaethau Cymdeithasol a Llesiant (2014). Rwyf wedi rheoli achosion ble mae enwau’r plant wedi cael ei rhoi ar y gofrestru amddiffyn plant gan bod risg arwyddocaol wedi cael ei hadnabod (Gweithdrefnau Diogelu Cymru, 2025) 

So What? 
Mae’r elfen yma yn cefnogi fy myfyrdod mewn perthynas a dysgu a datblygiad yn ystod y cyfnod hwn a’r effaith a gafodd ar fy ymarfer. Cefais llawer o brofiadau o cyd weithio yn aml-asiantaeth wrth weithio ar gynllun gofal a cefnogaeth neu cynllun amddiffyn plant. Rwyf cydweithio a defnyddwyr gwasanaeth yn ddyddiol o fewn fy ymarfer. Mae’n elfen bwysig o waith diogelu plant wrth iddo ddod a safbwyntiau a gwybodaeth broffesiynol o wahanol agweddau bywydau teuluoedd, er mwyn darparu dealltwriaeth gyd-destunol fanwl o’r plentyn o fewn amgylchiadau teuluol a chymdeithasol (Dixon, Kendall, Driscoll a Pope, 2022). Hefyd yn unol ar ddeddf Gwasanaethau Cymdeithasol a Llesiant (2014) ble mae egwyddor o weithio mewn Partneriaeth a Chyd-gynhyrchu. Mae gweithio yn amlddisgyblaethol o fewn cynlluniau diogelu yn rhoi cyfle i weithwyr proffesiynol rannu cyfrifoldebau (NSPCC, 2023). 

Mae goruchwyliaeth wedi rhoi cyfleoedd i fyfyrio ar achosion penodol ac heriau. Hefyd wedi rhoi cyfle i mi rhannu fy marn proffesiynol enwedig mewn achosion ble mae plentyn mewn perygl o niwed arwyddocaol neu ble does dim newid cadarnhaol i gynllun amddiffyn plant. Mae goruchwyliaeth wedi helpu fi adnabod hyfforddiant, megis hyfforddiant Amddiffyn Plant sy’n edrych ar prosesu ac sgiliau i gydweithio efo teuluoedd a gweithwyr proffesiynol. Mae’r hyfforddiant wedi ngalluogi i ddatblygu fy sylfaen wybodaeth ac datblygu fy hyder wrth gydweithio ag eraill o fewn cynllun amddiffyn plant. 


Now what?
Rwyf wedi ystyried fy anghenion dysgu am y 12 mis nesaf mewn ymarfer mewn trafodaeth gyda fy mentor ac fy rheolwr tîm. Rhain byddaf yn datblygu o fewn y 12 mis nesaf mewn ymarfer. O fewn goruchwyliaeth sy’n digwydd yn rheolaidd gyda fy rheolwr, bydd trafodaeth am fy llwyth achos. Rwyf yn credu fy mod angen parhau hefo llwyth achos sy’n amrywio I helpu ehangu fy sgiliau, sylfaen wybodaeth a wahanol brofiadau a sefyllfaoedd. 

Rwyf eisio parhau i gydweithio gyda theuluoedd ac asiantaethau yn effeithiol. Ar adegau wrth rhannu newyddion anodd,  gall fod tensiwn mewn sefyllfaoedd cymhleth gwneud i mi deimlo yn nerfus. Rwyf yn gobeithio gyda phrofiadau wrth parhau i gydweithio achosion a gydweithiwr profiadol byddaf yn teimlo’n hyderus ar sut i ddelio gyda’r tensiwn yn fy nghefnogi. Rwyf am fynychu hyfforddiant ‘Gweithio gyda teuluoedd anodd’ sydd am rhoi trosolwg ar gyfer ffordd orau i gael sgyrsiau anodd gyda teuluoedd yn effeithiol (Gofal Cymdeithasol Cymru, 2024). Rwyf hefyd am fynychu hyfforddiant Cyfathrebu yn Gydweithredol. Bydd yr hyfforddiant yn rhoi cymorth i mi drwy ddatblygu technegau a ffyrdd o gynnal sgyrsiau anodd ag heriol ac gwrando yn weithredol ac epenthetig gyda teuluoedd. Rwyf yn teimlo bod angen datblygu fy hyder wrth gydweithio a gweithwyr proffesiynol eraill yn ystod cyfarfodydd grŵp craidd neu cyfarfodydd gofal a chefnogaeth, wrth fod yn mwy sicr fel bod pob asiantaeth yn cydweithio i sicrhau diogelwch y plentyn. 

Elfen arall rwyf wedi’i nodi yw asesu. Rwyf am gysgodi cydweithwyr wrth gwblhau adran 47 ac adroddiadau llys. Byddaf yn mynychu ar hyfforddiant ‘Joint Enquiry Training’ (JET) ac ‘Achieving Best Evidence’ (ABE). Mae’r ddwy hyfforddiant yma i wneud gyda Adran 47. Mae elfennau o’r ddau hyfforddiant yma am helpu gydweithio gyda asiantaethau eraill fel yr heddlu ac iechyd. Bydd yn helpu mi ofyn cwestiynau agored, datblygu sgiliau a strategaethau ar gyfer cynllunio a chynnal cyfweliadau o fewn ABE ac adran 47(Gweithdrefnau Diogelu Cymru, 2026). Bydd yn cefnogi fy ngwybodaeth am sgiliau i gynnal ymweliadau annibynnol. 
 

768 geiriau









Tasg 1 
Rhan B 
Adolygiad Datblygiadol 

Arweiniad:
Cwestiwn dwy ran yw Tasg 1 rhan B, a pharhad o dasg 1 rhan A, ac mae’n rhaid i chi gyfeirio at fodel adfyfyriol yn y dasg hon.
Gwnewch yn siŵr eich bod yn bodloni’r deilliannau dysgu gofynnol ar gyfer y dasg hon (Gweler atodiad 4 y llawlyfr) a’ch bod yn ateb dwy ran y cwestiwn.

Atebwch holl elfennau’r cwestiwn isod. 

	[bookmark: _Hlk213850569]Cwestiwn
Defnyddiwch fodel adfyfyriol i fyfyrio’n feirniadol ar yr anghenion dysgu a nodwyd gennych yn nhasg 1 rhan A o dan bob un o 3 deilliant dysgu GCC.
Rhaid i hyn gynnwys cyfeiriad at hyfforddiant, dysgu, ymchwil a goruchwyliaeth a myfyrio gyda’ch mentor/goruchwyliwr/rheolwr llinell ar y graddau yr ydych wedi cyflawni eich deilliannau dysgu.
Nodwch eich anghenion dysgu i gefnogi eich datblygiad yn y broses o drawsnewid i ddod yn ymarferydd profiadol yn eich gyrfa at y dyfodol ar ôl cwblhau’r rhaglen hon. 

650 o eiriau (+/- 10%: dylech gynnwys eich cyfrif geiriau gwirioneddol ar ddiwedd pob adran).

Byddaf yn parhau i ddefnyddio model myfyrio Borton (1970) i fyfyrio’n feirniadol ar fy anghenion dysgu dros y flwyddyn ddiwethaf gan ganolbwyntio ar ‘What? So What? Now What?’. 

Bydd ‘What?’ yn fy ngalluogi i fyfyrio ar fy mhrofiadau yn ystod y flwyddyn ddiwethaf. Rwyf wedi parhau i gael profiadau amrywiol a chwblhau asesiadau amrywiol, hyfforddiant JET, ABE ac sgiliau llys, asesiadau adran 47, adroddiadau llys, asesiadau rhiant a cynlluniau gofal.
Wrth gael yr profiadau amrywiol yma, rwyf wedi’i gymhwyso i’m ymarfer ar fy llwyth achos amrywiol. Teimlaf bod llawer o elfennau gwahanol wedi datblygu, enwedig wrth asesu. Rwyf wedi cwblhau asesiadau gwahanol gan ddadansoddi risg. 
	
Mae ‘So What?’ yn cefnogi fy myfyrdod yn ystod y cyfnod hwn mewn perthynas am ddysgu a’m datblygiad a’i effaith ar fy ymarfer. Gan fy mod wedi parhau i gael amryw o achosion, mae fy hyder wedi cynyddu a chael cydweithio o dan arweiniad gweithiwr cymdeithasol profiadol ar achosion, wedi helpu mi ddatblygu fy marn broffesiynol ar yr achosion. Cefais gyfle i gwblhau hyfforddiant JET sydd wedi cefnogi fy sylfaen wybodaeth wrth gwblhau ymchwiliadau adran 47 (Deddfa Plant, 1989). Dysgais am y gyfraith, rôl yr heddlu a rôl iechyd mewn ymchwiliadau cyd. Rwyf yn teimlo fod fy hyder yn cynyddu wrth gwblhau ymchwiliadau fy hun ac ar y cyd gyda’r heddlu. Rwyf hefyd wedi cwblhau hyfforddiant ‘Achieveing Best Evidence’ gyda’r heddlu sydd wedi helpu fi ddeall sgiliau angenrheidiol sydd eu hangen i gyfweld a phlant mewn ymchwiliadau troseddol. Rwyf bellach wedi cwblhau'r hyfforddiant angenrheidiol er mwyn cwblhau ymchwiliadau diogelu.

Rwyf wedi parhau i elwa o gydweithio a gweithwyr cymdeithasol profiadol, enwedig wrth weithio a theuluoedd anodd. Mi wnes i fynychu hyfforddiant ‘Gweithio gyda rhieni anodd’. Archwiliwyd yr hyfforddiant ar resymau tu ôl i ymddygiadau a chymhwyso ymarfer ar sut i ymateb i’r ymddygiad (Sudland, 2020). Rwyf yn teimlo fy mod yn gallu adnabod ymddygiadau ac mae fy hyder wedi cynyddu ar sut i ymateb i rieni, a fy mod yn aros yn dawel os ydynt dal yn heriol. Mae hefyd yn galluogi i gydweithio efo teuluoedd yn gydweithredol i hyrwyddo ei llais a rheolaeth (Social Care Wales, 2024).

Rwyf wedi cwblhau hyfforddiant ‘Parent Assess’ (Parent Assess, 2025). Mae’n fframwaith arbenigol a gynlluniwyd i asesu rhieni, y rhai ag anableddau dysgu neu heriau ychwanegol. Er nad wyf wedi cael cyfle i ddefnyddio’r fframwaith gyda theulu. Rwyf yn gobeithio caf y profiad i gydweithio gyda gweithiwr arall sydd wedi cwblhau asesiad. Rwyf wedi cael cyfle i gydweithio ar asesiad rhiant gyda chydweithiwr. Roeddwn yn cael trafferth dadansoddi’r asesiad a ddim yn hyderus efo fy marn broffesiynol. Felly cefais gyfle i drafod gyda fy rheolwr a fy nghydweithiwr, ar ôl trafod rhoddodd sicrwydd i mi fy mod ar y trywydd cywir. Mae hyn wedi rhoi hyder i mi mewn asesiadau yn y dyfodol.

Mae goruchwyliaeth yn parhau i ddigwydd yn gyson gyda fy rheolwr llinell i drafod fy achosion. Mae o’n cefnogi gweithwyr wella sgiliau, myfyrio, trafod pryderon a datblygiad proffesiynol (Carpenter, Webb, Bostock a Coomber, 2012). Mae cael goruchwyliaeth gyson wedi rhoi sicrwydd a chefnogaeth yn fy lefel hyder wrth barhau yn fy ngwaith.

O ran ‘Now What?’, credaf fy mod wedi cwblhau llawer yn ystod y flwyddyn ddiwethaf. Rwyf wedi gweld budd mewn cysgodi gweithwyr cymdeithasol profiadol enwedig mewn achosion llys. Rwyf yn teimlo bod fy hyder yn parhau i gynyddu gyda chwblhau adroddiadau llys a sgiliau asesu. Rwy’n credu os byddaf yn parhau i fynychu hyfforddiant a chysgodi eraill, bydd fy hyder a barn broffesiynol yn cynyddu.

Ni chefais gyfle i fynychu hyfforddiant ‘Cyfathrebu yn Gydweithredol’, rwyf wedi rhoi fy enw i lawr a chyfer y sesiwn nesaf. Er fy mod wedi datblygu cyfathrebu yn effeithio drwy arsylwi a chydweithio gweithwyr cymdeithasol profiadol mewn sgyrsiau ac achosion heriol.

623 geiriau

	Cwestiwn

Myfyriwch ar yr adborth rydych chi wedi’i dderbyn gan unigolion sydd angen gofal a chymorth a/neu eu gofalwyr ac eglurwch sut mae’r wybodaeth hon wedi helpu i ddylanwadu ar eich arfer a’ch datblygiad proffesiynol i’r dyfodol.

100 o eiriau (+/- 10%: dylech gynnwys eich cyfrif geiriau gwirioneddol ar ddiwedd pob adran).

Rwyf wedi derbyn adborth cadarnhaol gan deulu oedd ar agor i mi oedd ar y Gofrestr Amddiffyn Plant a bellach mewn gofal yr awdurdod lleol gyda theulu. Mi wnes i gydweithio gyda’r teulu er mwyn sicrhau bod y plant yn parhau i fyw a ffynnu gyda’i theulu estynedig. Mae o wedi fy ysgogi i barhau i ddatblygu fy hyder a barn broffesiynol o fewn ymarfer. Rwyf wedi bod yn onest a chlir gyda’r teulu sydd wedi cynnal a datblygu perthynas broffesiynol. Rwy’n sicrhau fy mod wedi bod yn dryloyw a llwyddo i gyfathrebu a’r teulu drwy fod yn epenthetig hynod mewn sefyllfaoedd anodd.

103 gair 

Cyfanswm tasg 1 rhan B, 750 o eiriau (+/- 10%: dylech gynnwys eich cyfrif geiriau gwirioneddol ar ddiwedd pob adran).

